આપણી ચોતરફ અસંખ્ય બનાવો, ઘટનાઓ કે પ્રસંગો બનતા હોય છે. આવા સમયે આપણે તેને સરેરાશ પ્રકારના વલણથી મૂલવતા રહીએ છીએ અને એ જ માનસિકતા સાથે આપણે એને સ્વીકારતા પણ રહીએ છીએ. ક્યારેક એ રીતે જ એનું મૂલ્યાંકન પણ કરી નાખીએ છીએ. આપણી વૈચારિક પ્રક્રિયા કે અનુમાન કરવાની શક્તિને ઘણા બધા પ્રકારની લગામો હોય છે. આ દરેકની પાછળ આપણો અભિગમ, આપણો ઉછેર, આપણી ભૂગોળ કે પૂર્વાનુભવોનું આપણું બેકગ્રાઉન્ડ પણ પ્રભાવક અસર કરતાં હોય છે.